《送建宁倅林太博用后村韵二首 其一》
宋代·林希逸

清班早见扬休立，自诡俄为九仞翔。教雨久沾儒馆下，屏星还照建溪傍。

助行好事趋铃阁，课了康功向玉堂。禹锡文章终得力，吾侪觕细要更尝。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。